
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1068 


4 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται επίτης οδού Ερμού 32 εντός του εγκεκριμέ¬ 
νου ρυμοτομικού σχεδίου του δήμου Αμαρουσίου 
(Ν. Αττικής) και καθορισμός ειδικών όρων και πε¬ 


ριορισμών δόμησης αυτού. 1 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμη¬ 
σης αυτού. 2 

Αλλαγή χρήσης τμήματος του υπ’ αρ. 1688 τεμαχίου 
της συμπληρωματικής διανομής έτους 1974,αγρο¬ 
κτήματος Μεταλλικού Κιλκίς, υπό τα στοιχεία Α, Β, 

Γ, Δ, Ε, Ζ, Α. 3 

Τροποποίηση της 3884/30.6.1986 απόφασης του Νο¬ 
μάρχη Λάρισας. 4 


ΑΠΟΦΑΣΕΙΣ 

Αριθ. 25168 (1) 


Χαρακτηρισμός ως διατηρητέου του κτιρίου που βρίσκε¬ 
ται επίτης οδού Ερμού 32 εντός του εγκεκριμένου ρυ¬ 
μοτομικού σχεδίου του δήμου Αμαρουσίου (Ν. Αττι¬ 
κής) και καθορισμός ειδικών όρων και περιορισμών δό¬ 
μησης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης από 14/24.7.1999-Δ'580), ό¬ 
πως αντικαταστάθηκε με την παρ. 2 του άρθρου 3 του Ν. 
2831/2000 "Τροποποίηση των διατάξεων του Ν. 
1577/1985 "Γενικός Οικοδομικός Κανονισμός" και άλλες 
πολεοδομικές διατάξεις" (Α' 140). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), που προστέθη¬ 
κε με το άρθρο 27του Ν. 2081/1992 (ΑΊ54) και τροποποιή¬ 
θηκε με την παρ. 2ατου άρθρου 1 του Ν. 2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων "ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων" (Β' 1484). 


4. Τις διατάξεις της παρ. Β του άρθρου 1 του Π.Δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων" (Α' 9). 

5. Την από 27.3.2002 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 16.4.2002 σύμφωνη γνώμη του φερόμενου 
ιδιοκτήτη του κτιρίου Παν. Κάχρη (αρ. πρ. ΥΠΕΧΩΔΕ 
5384/3406/16.4.2002). 

7. Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του κρατι¬ 
κού προϋπολογισμού και του προϋπολογισμού του οικείου 
Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκεται 
επίτης οδού Ερμού 32 εντός του εγκεκριμένου ρυμοτομι¬ 
κού σχεδίου του δήμου Αμαρουσίου (Ν. Αττικής), φερόμε- 
νο ως ιδιοκτησία Παναγιώτη Κάχρη, όπως αυτό φαίνεται με 
χιαστή μαύρη διαγράμμιση στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊ¬ 
στάμενο της Δ/νσης Τ οπογραφικών Εφαρμογών με τη ν αρ. 
25168/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο, όχι ό¬ 
μως και τα κάθε είδους τυχόν υπάρχοντα καθ’ ύψος ή κατ’ 
επέκταση προσκτίσματα που αλλοιώνουν αυτό. Ο καθο¬ 
ρισμός των προσκτισμάτων που αλλοιώνουν το αρχικό 
κτίριο πραγματοποιείται από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ). 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό και η 
προσθήκη νέου φέροντα οργανισμού στο εσωτερικό του 
χαρακτηριζομένου ως διατηρητέου κτιρίου, καθώς και ε¬ 
πεμβάσεις για λόγους λειτουργικούς, εφόσον δεν αλλοι¬ 
ώνεται ο αρχιτεκτονικός χαρακτήρας του κτιρίου και δεν 
θίγονται τα διατηρητέα στοιχεία του. 

4. Απαγορεύεται κάθε αφαίρεση, αλλοίωση ή καταστρο¬ 
φή τόσο των επί μέρους αρχιτεκτονικών ή καλλιτεχνικών και 
διακοσμητικών στοιχείων του χαρακτηριζομένου ως διατη¬ 
ρητέου κτιρίου, όσο και του ίδιου του κτιρίου συνολικά, 
πλην εκείνων των στοιχείων ή προσκτισμάτων για τα οποία 
η ΕΠΑΕ έχει γνωμοδοτήσει για την αφαίρεσή τους. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη- 

ρητέο κτίριο. Επιτρέπεται μόνο η τοποθέτηση επιγραφών 
μικρών διαστάσεων που πληροφορούν για τη τυχόν χρή¬ 
ση των χώρων του κτιρίου. 

6. Αιτήσεις για προσθήκη στο χαρακτηριζόμενο ως διατη¬ 
ρητέο κτίριο, αποστέλλονταιαπότηπολεοδομική υπηρεσία, 
με γνώμη της ΕΠΑΕ στην αρμόδια υπηρεσία του Υπουργεί¬ 
ου Περιβάλλοντος, Χωροταξίας και Δημοσίων Έργων για ει¬ 
δική ρύθμιση σύμφωνα με τις διατάξεις του άρθρου 4 (παρ. 
2) του Ν. 1577/1985 (Α 210) όπως τροποποιήθηκε με το άρ¬ 
θρο 3 (παρ. 2) του Ν. 2831/2000, εφόσον δεν παραβλάπτε¬ 
ται το κτίριο και ο χώρος που το περιβάλλει. 


7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 25164 (2) 

Χαρακτηρισμός ως διατηρητέου του κτιρίου που βρίσκε¬ 
ται εντός του ρυμοτομικού σχεδίου Αθηνών και 

καθορισμός ειδικών όρων και περιορισμών δόμησης 

αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα Βα¬ 
σικής Πολεοδομικής Νομοθεσίας (άρθρο μόνο του κωδικο- 
ποιημένου π.δ/τος της από 14.7.1999 - Δ’ 580), όπως αντικα- 
ταστάθηκε με την παρ. 2 του άρθρου 3 του Ν. 2831/2000 
«Τροποποίηση των διατάξεων του Ν. 1577/1985"Γενικός Οι¬ 
κοδομικός Κανονισμός" και άλλες πολεοδομικές διατάξεις» 
(Α’ 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27 του Ν. 2081/1992 (Α’ 154) και τροπο¬ 
ποιήθηκε μετηνπαραγρ. 2α του άρθρου 1 του Ν. 2469/ 
1997 (Α’ 38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β’ 1484). 

4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α’ 9). 

5. Την από 28.2.2002 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το 28472/10723/28.8.2002 έγγραφο της Διεύθυνσης 

Πολεοδομικού Σχεδιασμού - Τμήμα Παραδοσιακών Οικι¬ 
σμών και το γεγονός ότι παρήλθε άπρακτη η τασσόμενη 
προθεσμία από τις διατάξεις του άρθρου 4 (παρ. 2) του Ν. 
1577/1985 (Α’ 210), όπως αυτό ισχύει, χωρίς να πε¬ 

ριέλθουν στην ως άνω Διεύθυνση τυχόν αντιρρήσεις των 
ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Αθηνών, περιοχή πλα¬ 
τείας Βάθης, και επί των οδών Μαιζώνος αριθ. 28 και Ακο- 
μινάτου αριθ. 46, φερόμενο ως ιδιοκτησία της εταιρείας 
«ΑΡΣΙΝΟΗ Α.Ε.», όπως φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:1000, 


που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 25164/2002 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο χαρακτηρίζεται το αρχικό κτίριο, κα¬ 
θώς και οι εναρμονιζόμενες με κτίριο μεταγενέστερες 
προσθήκες όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα που αλλοιώνουν 
το αρχικό κτίριο. Ο καθορισμός των προσκτισμάτων που 
αλλοιώνουν το κτίριο πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή τόσο των επί 
μέρους αρχιτεκτονικών ή καλλιτεχνικών και διακοσμητικών 
στοιχείων του, όσο και του κτιρίου συνολικά, πληντωνπρο- 
σκτισμάτων ή των στοιχείων του κτιρίου για τα οποία η 
Ε.Π.Α.Ε. έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του προτεινό- 
μενου να χαρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για την χρήση των χώρων του κτι¬ 
ρίου. 

6. Αίτηση για προσθήκη στο διατηρητέο κτίριο απο- 
στέλλεται από την πολεοδομική υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων, με γνώμη της Ε.Π.Α.Ε., για ειδικές 
ρυθμίσεις, σύμφωνα με το άρθρο 4 (παρ. 2) του Ν. 
1577/1985 (Α’ 210), όπως αντικαταστάθηκε με την παρ. 2 
του άρθρου 3 του Ν. 2831/2000 (Α’ 140), εφόσον δεν πα¬ 
ραβλάπτεται το διατηρητέο κτίριο και ο χώρος που το πε¬ 
ριβάλλει. 

7. Για οποιαδήποτε επέμβαση στο εξωτερικό και εσωτε¬ 
ρικό του χαρακτηριζομένου ως διατηρητέου κτιρίου και 
για την τοποθέτηση επιγραφών απαιτείται η έγκριση της 
Ε.Π.Α.Ε. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 2230/01/2958/02 (3) 

Αλλαγή χρήσης τμήματος του υπ’ αρ. 1688 τεμαχίου της 
συμπληρωματικής διανομής έτους 1974,αγροκτήματος 
Μεταλλικού Κιλκίς, υπό τα στοιχεία Α, Β, Γ, Δ, Ε, Ζ, Α. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

Ι.Τηνπαρ. 1 του άρθρου 3του Ν. 1512/85 «Περί αλλα¬ 
γής χρήσεως - εκποιήσεων δημοσίων, δημοτικών ή Κοινο¬ 
τικών εκτάσεων». 

2. Την τήρηση των προϋποθέσεων, όπως αυτές εκφρά¬ 
ζονται στα υπ’ αριθ. κάτωθι έγγραφα: 

α) Την 300/2001 απόφαση του Δημοτικού Συμβουλίου 
Κιλκίς. 

β) Το 180/18.1.2001 έγγραφο του Δασαρχείου Κιλκίς. 

γ) Το 6280/00/01 έγγραφο της Δ/νσης Υγείας - Πρόνοι¬ 
ας Κιλκίς. 

δ) Το 3773/00/10.1.2001 έγγραφο της Δ/νσης Πολ/μίας 
Κιλκίς. 

ε) Το Τ.Β.ΚΙ. Φ.14.1.7/18/2001 έγγραφο του Τμήματος 
Βιομηχανίας Κιλκίς. 

στ) Το Φ.9.2/53/9.1.2001 έγγραφο του ΕΟΤ Θεσ/νίκης. 

ζ) Το 78/15.1.01 έγγραφο της ΙΣΤ εφορείας Προϊστορι¬ 
κών και Κλασικών Αρχαιοτήτων. 

η) Το 1374/11.6.01 έγγραφο (βεβαίωση) του άρθρου 26 
του Ν.1892/90. 

θ) Το Δ/2511/13.7.01 έγγραφο της Δ/νσης Γεωργίας 
Κιλκίς. 

3. Το τοπογραφικό διάγραμμα που συνέταξε ο Αγρ.-Το- 
πογράφος Μηχ/κός Γ εώργιος Μωϋσίδης. 

4. Το γεγονός ότι η παρούσα δεν απαλλάσσει τον εν¬ 


διαφερόμενο από την προσκόμιση άλλων εγκρίσεων για 
την έκδοση οικοδομικής αδείας. 

5. Τις διατάξειςτου άρθ. 3του Ν. 2218/94 και του άρθ.5 
του Ν.2240/94. 

6. Την 326/95 Διαπιστωτική Πράξη του Νομάρχη Κιλκίς. 

7. Την 547/7.2.02 Απόφαση του Γ.Γ. Περιφέρειας Κε¬ 
ντρικής Μακεδονίας περί «προέγκρισης χωροθέτησης 
βιοτεχνίας παραγωγής χρωμάτων στην περιοχή Μεταλλι¬ 
κού του Νομού Κιλκίς». 

8. Την 1279/29.7.2002 Απόφαση Νομάρχη Κιλκίς περί 
«έγκρισης περιβαλλοντικών όρων της βιοτεχνίας παρα¬ 
γωγής και τυποποίησης χρωμάτων οικοδομικής χρήσης 
του Μωυσίδη Σοφοκλή», αποφασίζουμε: 

1. Την αλλαγή χρήσης του αγροτεμαχίου, με στοιχεία 
Α.Β.Γ.Δ.Ε.Ζ.Α. (τμήμα του εκ μεταβολής τεμαχίου 1688 
της συμπλ/κής διανομής έτους 1974 Αγρ/τος Μεταλλι¬ 
κού) από χερσολείβαδο κοινόχρηστο σε γη με χρήση βιο¬ 
τεχνική για εγκατάσταση βιοτεχνίας παραγωγής και τυ¬ 
ποποίησης χρωμάτων οικοδομικής χρήσης (όπως φαίνε¬ 
ται στο συνημμένο διάγραμμα) 

2. Από το κανονιστικού χαρακτήρα σκέλος της παρού¬ 
σας απόφασης (κατάτην Ε: 550/92) δεν βαρύνεται ο κρα¬ 
τικός προϋπολογισμός, ούτε ο προϋπολογισμός του οι¬ 
κείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 8 Νοεμβρίου 2002 

Ο Νομάρχης 
Θ. ΠΑΡΑΣΤΑΤΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6984 ( 4 ) 

Τροποποίηση της 3884/30.6.1986 απόφασης του Νο¬ 
μάρχη Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Το από 24.5.1985 Π.Δ (ΦΕΚ 181/Δ/3.5.1985) «Περί 
τρόπου καθορισμού ορίων οικισμών της χώρας με πλη¬ 
θυσμό μέχρι 2000 κατοίκους, κατηγορίες αυτών και κα¬ 
θορισμός όρων και περιορισμών δόμησης αυτών». 

2. Τα δελτία αρχιτεκτονικής αναγνώρισης των οικισμών 
αυτών που συντάχθηκαν σύμφωνα με τις προδιαγραφές του 
ΥΧΟΠ από τους ιδιώτες μελετητές Μηχανικούς κατά την εκ¬ 
πόνηση της σχετικής μελέτης που τους ανατέθηκε στα πλαί¬ 
σια του προγράμματος Α' φάσης Ανοικτών Πόλεων. 

3. Την 3884/30.6.86 απόφασή μας για την «Έγκριση πι¬ 
νάκων κατάταξης των οικισμών πληθυσμού κάτω των 
2000 κατοίκων κατά βαθμό προστασίας κ.λ.π.». 

4. Την 302/πρακτ.26/14.7.2000 απόφαση της Ε.Π.Α.Ε Ν. 
Λάρισας για την δυνατότητα χρήσης «γήινων χρωμάτων» 
για τις οικοδομές των οριοθετημένων οικισμών πληθυ¬ 
σμού κάτω των 2000 κατοίκων. 


5. Την 18/(συν. 54 της 31.10.2001), γνωμοδότηση του 
Συμβουλίου Χωροταξίας Οικισμού και Περιβάλλοντος με 
την οποία αποδέχεται την απόφαση της Ε.Π.Α.Ε., και ε¬ 
πειδή 

α) με την αποδοχή της απόφασης της Ε.Π.Α.Ε δεν θίγε¬ 
ται κανένα στοιχείο χαρακτηριστικό της φυσιογνωμίας 
των οικισμών αυτών. 

β) Από τις διατάξεις της απόφασης αυτής δεν προκα- 
λείται δαπάνη σε βάρος του Δημοσίου, αποφασίζουμε: 

Τροποποιούμε την 3884/1986 απόφαση και εγκρίνουμε 
τη χρήση γήινων χρωμάτων, στις κατασκευές που γίνο¬ 
νται στους οριοθετημένους οικισμούς του Νομού, πληθυ¬ 
σμού κάτω των 2002 κατοίκων. 

Με την παρούσα απόφαση δεν τροποποιούνται τυχόν 
υφιστάμενοι περιορισμοί ως προς τη χρήση των χρωμά¬ 
των, για τους παραδοσιακούς οικισμούς. 

Η απόφαση αυτή να δημοσιευθεί να δημοσιευθεί στην 
Εφημερίδα της Κυβερνήσεως. 

Λάρισα, 13 Νοεμβρίου 2002 

Ο Νομάρχης 
ΙΩΑΝΝΗΣ ΦΛΩΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


